มีอาการคันยุบยิบเมื่อโดนแดดหรือเวลามีเหงื่อออกที่หลังและก็ตอนอากาศร้อนคับจะมีอาการคันแต่ไม่เป็นผื่นคับเกิดจากอะไรรักษายังไงคับ
สวัสดีค่ะ การวินิจฉัยที่เป็นไปได้-ผดผื่นจากความร้อน รักษาด้วยการหลีกเลี่ยงอากาศร้อน และอาบน้ำบ่อยๆ ไม่ให้มีความอับชื้น-ผื่นแพ้แสง แต่มักจะมีตุ่มเล็กๆให้เห็น หรือเป็นปื้นแดงคล้ายลมพิษ-ผิวหนังไหม้จากแสงแดด แต่มักมีรอยแดงเหลือให้เห็น-เป็นปฏิกิริยาปกติหลังออกแดดซึ่งเกิดได้ในคนทั่วไป ถ้าไม่ทิ้งรอยอะไรไว้ มีแต่อาการแสบคันเวลาโดนแดดเท่านั้นหากไม่มีผื่นหรือตุ่มใดๆเลย เพียงแต่มีอาการคันเท่านั้นอาจสังเกตอาการไปก่อน ร่วมกับพยายามหลีกเลี่ยงการโดนแดดจัด เช่นแดดในเวลา 10-16 นาฬิกา หากต้องออกแดดควรป้องกันด้วยการทาครีมกันแดด ถือร่ม ใส่หมวกปีกกว้าง หรือใส่เสื้อแขนยาว กางเกงขายาวที่ผ้าไม่หนาจนเกินไปหากเริ่มมีตุ่มขึ้น มีปื้นแดงคล้ายลมพิษบริเวณที่ออกแดด อาจเป็นโรคผิวหนังที่เกี่ยวกับการแพ้แสง ควรไปพบแพทย์ผิวหนังเพื่อทำการทดสอบด้วยแสงต่อไปว่าแพ้แสงอาทิตย์จริงหรือไม่ค่ะ ถ้าใช่การรักษาก็คล้ายกันคือการหลีกเลี่ยงแสงแดดและรับประทานยาแก้แพ้กลุ่มต้านฮิสตามีนค่ะ